Tässä Jerusalem uutiset ja Pekka Sartola, -
oikein hyvää lauantai-iltaa. Uutisaiheitamme tänään;
Israelin pääministeri Naftali Bennettin oli tarkoitus vierailla Yhdysvalloissa -
maan presidentin Joe Bidenin kutsumana viime torstaina.
Vierailun agendasta tiedettiin ennakolta sen verran, -
että eräät sen tärkeimmistä aiheista koskivat Afganistanin tilannetta -
sekä kummankin halua varmistaa se, että Israelin entinen pääministeri -
Benjamin Netanjahu ei pääsisi enää valtaan.
Kysymys Iranin mahdollisesta ydinasevalmiudesta ja -
Israelin suunnittelema vastaisku -
Iranin tekemästä iskusta israelilaisen rahtaajan öljytankkeriin -
olivat myös asialistalla.
Poliittisten asiantuntijoiden mukaan presidentti Biden haluaa estää -
Israelia tekemästä mitään massiivista iskua Iranin ydinlaitoksiin, -
ainakaan ennen kuin Wienissä käydyt neuvottelut on saatu päätökseen.
Asialistalla on lisäksi useita Israelin kannalta todella kipeitä kysymyksiä,
joita Yhdysvallat puolestaan vaatii toteutettavaksi.
Niitä ovat konsulaatin avaaminen Jerusalemiin, setlementtikysymys, -
johon liittyy myös Bidenin vaatimus kahden valtion mallista ja -
joita kumpaakin Naftali Bennett vastustaa.
Palaamme näihin aiheisiin tulevissa lähetyksissä.
Viime viikkojen aikana Israelissa on raportoitu lähes päivittäin -
uusista neljännen aallon koronatapauksista.
Tartuntojen määrät ovat ylittäneet useasti aikaisemmat ja -
myös kuolleiden määrät ovat olleet kasvussa.
Se on saanut aikaan sen, että hallitus on ilmoittanut kaavailevansa uutta, -
lähes täydellistä sulkua kaikelle kokoontumiselle, matkustamisella ja -
tiettyjen liikkeiden sulkemiselle useiden viikkojen ajaksi.
Pääministeri Bennett: "Jos emme saa ihmisiä -
uuden rokotuskierroksen piiriin erittäin nopeasti, on vaarana se, -
että joudumme sulkemaan koko maan -
jopa syksyn tärkeimpien juhlapyhien ajaksi".
Kokoontumiskiellot koskisivat siten myös synagogia, -
joka sai puolestaan maan uskonnolliset piirit takajaloilleen -
vastustamaan hallituksen aikeita.
"Bennett-Lapid hallitus sai perinnökseen maan, -
jossa koronakuolleisuus oli laskenut jo lähelle nollaa, -
mutta avasi maan kuitenkin liian aikaisin."
Totesivat Knessetin uskonnolliset juutalaiset viesteissään.
Oppositio syyttää hallitusta asioiden taitamattomasta hoitamisesta ja -
turismiin liittyvän teollisuuden tukahduttamisesta, -
joka puolestaan voi lamauttaa maan talouselämää pitkäksi ajaksi.
Ääri-islamististen talibanien saatua vallan Afganistanissa, -
he ilmoittivat välittömästi, että kaikki saavat elää rauhassa, -
ilman pelkoa ja voivat palata turvallisesti työpaikoilleen.
Se ei kuitenkaan koske naisia, -
joiden elämää tulee kontrolloimaan sharia-laki.
Viesti näyttää olleen pelkkää silmänlumetta, -
sillä talibanit aloittivat välittömästi kaikkien niiden vainoamiset, -
jotka ovat olleet edes jossain tekemisissä Yhdysvaltojen ja -
muiden länsimaiden muodostaman hallinnon kanssa.
Ennen muuta se koskee myös maassa asuvia -
lähetystyön perusteella islamista kristinuskoon kääntyneitä, -
joita arvioidaan olevan 3-12 tuhatta.
Afganistanissa on vain yksi rekisteröity kirkko, -
sekin katolinen ja sijaitsee Italian suurlähetystön suojissa Kabulissa.
Talibanit ovat ilmoittaneet etsivänsä käsiinsä kaikki -
islamista kristityiksi kääntyneet.
Heidän kohtalonsa jäänee vielä epäselväksi, mutta -
islaminuskosta luopuminen on kuolemanrangaistuksen alainen teko.
Edellisen, nyt vallasta luopuneen hallituksen mukaan, -
maan kansalaisuuttakaan ei voi saada kuin muslimi, -
talibaneilla tuskin on tarvetta muuttaa tätä käytäntöä mihinkään.
Afganistanissa on ollut pieni, vain noin tuhat henkeä käsittävä -
juutalaisyhdyskunta, mutta talibanien edellisen hallinnon aikana, -
vuosien 2004 ja 2011 välillä, -.
heidät joko ajettiin maasta tai pakkokäännytettiin muslimeiksi.
Hyvin erikoiseksi koko Afganistanin etnisen historian tekee se, -
että suurin osa nykyisestä väestöstä, -
myös pataanit, joihin talibanit kuuluvat, -
ovat etniseltä taustaltaan Israelin kadonneiden heimojen jälkeläisiä.
Heidän taustansa ajoittuu yli kolmen vuosituhannen taakse, -
Joosefin poikiin, Manasseen ja Efraimiin, -
mutta islamin tultua maan valtauskonnoksi, -
kaikki juutalaisuuteen viittaavakin muodostui kielletyksi.
Vaikka talibanit ovat ottamassa valtaa koko maassa, he ovat ilmoittaneet, -
että maassa asuva ainoa juutalainen, Kabulin synagogaa hoitava -
Zebulun Simantov, saa olla rauhassa ja harjoittaa uskontoaan synagogassa.
Kuinka pitävä tämä lupaus sitten on, jäänee nähtäväksi, -
sillä jo näiden ensimmäisten viikkojen aikana talibanit ovat viljelleet -
näihin lupauksiinsa liittyvää totuutta hyvin säästeliäästi.
Zebulun Simantov on kuitenkin ilmoittanut toistuvasti, -
että hän ei aio paeta maasta, vaikka oli jonkun aikaa jopa vangittuna -
talibanien edellisen hallinnon aikana ja joutuneensa tuolloin -
usean käännytystyö yrityksen kohteeksi.
Hänen vaimonsa ja tyttärensä muuttivat Israelin -
jo vuosia ennen talibanien ensimmäistä valtaan nousua.
Jo ennen pääministeri Bennettin Washingtonin vierailua, -
hänen hallituksensa ministerit, Jair Lapid ulkoministerinä ja -
Benny Gantz puolustusministerinä, ovat ilmoittaneet julkisesti, -
että kahden valtion malli ei tule toteutumaan -
Bennettin pääministeriyden aikana.
Jair Lapid, jonka vuoro astua pääministeriksi olisi 2 vuoden kuluttua,
totesi Israelin mediakanava 11:sta, että Bennettin kanssa on sovittu näin,
mutta ilmoitti samalla, että sopimus koskee vain Bennettin kautta, -
hänen itsensä kohdalla asiat saattavat olla toisin.
Kumpikaan heistä, ei Bennett sen koommin kuin Jair Lapid, -
ole vielä toistaiseksi puhuneet tästä asiasta palestiinalaishallinnon kanssa.
Kahden valtion malli on kuitenkin agenda, -
jota sekä presidentti Obama että hänen silloinen aisaparinsa, -
nykyinen presidentti Joe Biden, pitivät kunnia-asianaan saada maaliin.
Israelin ilmavoimat on jatkanut iskujaan Syyria puolella sijaitseviin -
Iranin Vallankumouskaartin tukikohtiin tuhoten niitä sitä mukaa, kun ne -
valmistuvat tai niihin aloitetaan tuomaan aseita ja ammuksia.
Siitä on muodostunut merkittävä ongelma Israelin uuden hallinnon ja -
Venäjän välille, sillä presidentti Putinin ja pääministeri Bennettin ja -
ulkoministeri Lapidin välille ei ole muodostunut sellaista luottamukseen -
perustuvaa suhdetta, jollainen Putinin ja Netanjahun välillä oli.
Se on johtanut siihen, että Venäjä on antanut Syyrialle luvan käyttää -
heidän ilmatorjuntaohjuksiaan Israelin ohjuksia vastaan, -
ja kaiken lisäksi hyvällä menestyksellä, -
mikäli Venäjän laivaston vara-amiraali Vadim Kulit:iin on luottamista.
Amiraali Kulit kommentoi medialle Israelin ohjusiskuja todeten, -
että heidän Buk-M2E sekä Pantsir-S ohjuksensa ovat onnistuneet -
tuhoamaan 90 prosenttia Syyriaan ammutuista Israelin ohjuksista.
Tämä elokuun 20. päivä annettu ilmoitus oli jo toinen samalta mieheltä,
edellinen oli kuukautta aikaisemmin, jolloin vara-amiraali ilmoitti myös -
useista onnistuneista ohjusten torjunnoista Syyrian ilmatilassa.
Israelin armeija ei ole kommentoinut näitä väitteitä, -
mutta on antanut ymmärtää armeijan tehneen -
useita onnistuneita iskuja Syyrian puolelle.
Libanonissa toimivan shiia-islamilaisen terroristijärjestön -
Hizbollahin johtaja sheikki Hassan Nasrallah, on ottanut jälleen kerran -
valtuuksia, joita kukaan ei ole hänelle antanut.
Sheikin mukaan Libanoniin muodostetavan hallituksen -
tulee ottaa kantaa maan mannerjalustan vesialueilla oleviin -
vielä kartoittamattomiin öljyn- ja kaasunporausalueisiin, -
joista maa on yrittänyt päästä sopuun Israelin kanssa.
Sheikki Nasrallahin mukaan kaikki itäisen Välimeren energialähteet -
kuuluvat islamille, ja siksi Libanonin tulisi antaa Iranin valtiolliselle -
öljy-yhtiölle etsintä- ja porausluvat alueelle, -
jonne yksikään toinen energiayhtiö ei ole vielä uskaltautunut, -
juuri siksi, että kiistat alueiden hallintasuhteista -
Israelin ja Libanonin välillä ovat edelleen avoinna.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola